Prihláška pohľadávky
(predná strana)	
 1   K spisovej značke

 	
 2   Poradové číslo

 		
			
Veriteľ	
 3  Veriteľ

 	
 4  IČO

		
	
 5  Ulica

 	
 6  Číslo

 	
 7  Obec

		
	
 8  Štát

  	 
 9  Telefónne číslo

	
 10  Email

 		

 11   Zástupca

 	
 12  IČO

		
	
 13  Ulica

 	
 14  Číslo

 	
 15  Obec

		
	
 16  Štát

  	
 17  Telefónne číslo

 	
 18  Email

 		

Dlžník	
 19  Dlžník

 	
 20  IČO

		
	
 21  Ulica

 	
 22  Číslo

 	
 23  Obec

		
	
 24  Štát

 		

Poradie	

(25a)

	Prednostná pohľadávka z reštrukturalizačného konania (§ 120 ods. 4 zákona).

	

(25b)

	Pohľadávka z  nového úveru (§ 141 zákona).

(25c)

	Pohľadávka z poistenia voči poisťovni (§ 195 ods. 1 a 2 zákona).

(25d)

	Podriadená pohľadávka (§ 95 ods. 2 zákona).

(25e)

	Iná pohľadávka.

			
			
Právny dôvod vzniku pohľadávky	
 26  Právny dôvod vzniku pohľadávky

	

Príloha č.      
	
 27  Istina

 

	Suma pohľadávky	
		
 28  Úroky

 

 29  Úroky z omeškania

 		
		
 30  Poplatok z omeškania

 		
		
 31  Náklady z uplatnenia

 		
	 Nepeňažná pohľadávka (32)	 33  Celková suma	

 		
	Pozor! Obráť na druhú stranu		

			
	
Zadná strana

Zabezpečovacie právo	
 34  Druh zabezpečovacieho práva

 	
 35  Zabezpečená suma

	
 36  Deň vzniku

	
 37  Deň registrácie

	
 38  Čas registrácie

		

 39  Poradie zabezpečovacieho práva

 		
	
Príloha č.      
	
 	Poradie sa riadi dňom (časom) vzniku.
	
 	Poradie sa riadi dňom (časom) registrácie.

	
 40  Právny dôvod vzniku zabezpečovacieho práva

	

Príloha č.      

	
 41  Predmet zabezpečovacieho práva (majetok)

	

Príloha č.      

			
Podmienka vzniku	
 42  Podmienka vzniku pohľadávky

	

	

Príloha č.      
	
 Podmienená pohľadávka

			
	
 43  Exekučný titul

 		
	
 44  Súd vedúci konanie

 	
 45  Spisová značka

		

Podacia pečiatka

	

 Vyhlasujem, že pohľadávku evidujem v účtovníctve (46)

 47  Počet príloh

 	
 48  Dátum

 		
		
 49  Meno a priezvisko

 	
 50  Podpis veriteľa

 		

Základné pokyny na vyplnenie 

PRIHLÁŠKY

Poučenie:
	
Prihláška sa podáva na predpísanom tlačive a musí byť riadne a čitateľne vyplnená. Ak sa prihláška nepodá na predpísanom tlačive alebo sa riadne alebo čitateľne nevyplní, na prihlášku sa nebude prihliadať! Tlačivo si možno obstarať na okresnom súde Bratislava I, okresnom súde Trnava, okresnom súde Nitra, okresnom súde Trenčín, okresnom súde Banská Bystrica, okresnom súde Žilina, okresnom súde Košice I a okresnom súde Prešov. Elektronické tlačivo možno nájsť na webovej stránky Ministerstva spravodlivosti SR (www.justice.gov.sk). Ako tlačivo možno použiť aj vzor, ktorý tvorí prílohu vyhlášky MS SR č. 665/2005, ktorou sa vykonávajú niektoré ustanovenia zákona o konkurze a reštrukturalizácii. Ak sa prihláška nepodá na predpísanom tlačive, na prihlášku sa nebude prihliadať!

Prihláška sa podáva na súde a u správcu. Na súde sa prihláška podáva v jednom rovnopise. U správcu sa prihláška podáva v dvoch rovnopisoch. Rovnopis prihlášky doručený súdu a správcovi sa musí zhodovať, inak sa na prihlášku nebude prihliadať! Prihláška sa podáva na tom súde, ktorý vyhlásil konkurz alebo povolil reštrukturalizáciu (nie na inom súde!). Podanie prihlášky na inom súde nemá účinky podania prihlášky! U správcu sa prihláška podáva v podateľni jeho kancelárie, ktorá je zriadená v obvode súdu, ktorý vyhlásil konkurz alebo povolil reštrukturalizáciu. Adresu príslušnej kancelárie správcu možno zistiť z webovej stránky Ministerstva spravodlivosti SR (www.justice.gov.sk). 

V podateľni súdu sa môže doručenie prihlášky nechať potvrdiť. Doručenie prihlášky sa môže nechať potvrdiť aj u správcu. U správcu môže ten, kto prihlášku doručil, požadovať, aby správca skontroloval, či prihláška obsahuje všetky údaje, ktoré podľa zákona musí obsahovať. Správca kontroluje prihlášku len z pohľadu jej úplnosti, nie z pohľadu správnosti údajov, ktoré sú v nej uvedené.

Prihláška musí byť doručená na súd aj správcovi v zákonnej lehote (do 45 dní od vyhlásenia konkurzu alebo do 30 dní od povolenia reštrukturalizácie). Prihlášku nestačí podať v poslední deň lehoty na poštovú prepravu. Na prihlášku doručenú po lehote alebo na prihlášku doručenú v lehote len súdu alebo správcovi sa nebude prihliadať! 

Deň vyhlásenia konkurzu alebo povolenia reštrukturalizácii možno zistiť z Obchodného vestníka, v ktorom sa zverejňuje uznesenie o vyhlásení konkurzu alebo uznesenie o povolení reštrukturalizácie. Lehota na doručenie prihlášky (na prihlásenie pohľadávky) začína plynúť nasledujúci deň po tom, čo uznesenie o vyhlásení konkurzu alebo o povolení reštrukturalizácie bolo zverejnené v Obchodnom vestníku; pozor podľa zákona sa za deň zverejnenia uznesenia považuje deň nasledujúci po dni, v ktorom vyšlo vydanie Obchodného vestníka, v ktorom bolo uznesenie uverejnené. Lehota uplynie jej posledný deň. Ak však posledný deň lehoty pripadne na sobotu, nedeľu alebo sviatok, lehota uplynie až nasledujúci pracovný deň.  

V konkurze sa prihláškou uplatňujú pohľadávky, ktoré vznikli pred vyhlásením konkurzu. Prihláškou sa v konkurze prihlasujú aj budúce pohľadávky, ktorých vznik je viazaný na splnenie podmienky. Prihláškou sa v konkurze prihlasujú aj budúce pohľadávky ručiteľov, spoludlžníkov a záložcov úpadcu, ako aj ďalších osôb, ktorým vznikne počas konkurzu pohľadávka voči úpadcovi, ak budú za neho plniť záväzok. Prihláškou sa v konkurze prihlasujú aj ďalšie budúce pohľadávky, o ktorých to ustanovuje zákon (pozri § 45 zákona). Prihláškou sa v konkurze neuplatňujú pohľadávky proti podstate (pozri § 87 zákona), ani pohľadávky z prevádzkovania podniku (§ 87 zákona).

V reštrukturalizácii sa prihláškou uplatňujú všetky peňažné pohľadávky, ktoré vznikli pred začatím reštrukturalizačného konania. Prihláškou sa v reštrukturalizácii uplatňujú aj budúce pohľadávky ručiteľov, spoludlžníkov alebo iných osôb, ktorým vznikne po začatí reštrukturalizačného konania pohľadávka voči dlžníkovi, ak budú za neho plniť záväzok, ktorý vznikol pred začatím reštrukturalizačného konania.

Ku každému rovnopisu prihlášky sa musia pripojiť listiny, ktoré preukazujú údaje uvedené v prihláške. Ak sa prihlasuje postúpená pohľadávka, ku každému rovnopisu prihlášky sa musia pripojiť aj listiny, ktoré preukazujú nadobudnutie pohľadávky veriteľom.

Ak veriteľ podáva viac prihlášok, k prihláškam musí pripojiť aj súhrnný prehľad údajov uvedených v jednotlivých prihláškach. Ak veriteľ podáva ďalšiu prihlášku dodatočne, súhrnný prehľad sa musí pripojiť k poslednej podanej prihláške. Ak sa k viacerým prihláškam podaným tým istým veriteľom súhrnný prehľad nepripojí, súhrnný prehľad sa nepredloží na dotovanom a veriteľom podpísanom tlačive alebo súhrnný prehľad neobsahuje údaje uvedené v podaných prihláškach, na prihlášky veriteľa sa nebude prihliadať!  

Písmená sa píšu paličkovým písmom; čísla sa číslujú arabskými číslicami; číselné údaje sa zarovnávajú vpravo; ostatné údaje sa píšu zľava; nevyplnené riadky (kolónky) sa ponechávajú prázdne.

	V prihláške sa (vpravo hore) v kolónke 1 uvedie spisová značka súdneho spisu vedeného vo veci, v ktorej sa prihláška podáva; okrem toho v kolónke 2 sa prihláška označí poradovým číslom. Ak veriteľ podáva len jednu prihlášku, označí ju poradovým číslom 1; ak veriteľ podáva viac prihlášok, čísluje ich od poradového čísla 1 (1,2,3,...). 

Veriteľ

-	v kolónke 3 sa musí uviesť meno a priezvisko alebo názov (obchodné meno) veriteľa; názov (obchodné meno) veriteľa sa uvádza vtedy, ak ide o právnickú osobu. 

Upozornenie: 	* v názve (v obchodnom mene) veriteľa sa musí uviesť aj jeho právna forma, pokiaľ tvorí zo zákona súčasť jeho názvu (obchodného mena), napr. v.o.s., k.s., s.r.o., a.s., n.o.

Upozornenie: * ak sa meno a priezvisko alebo názov veriteľa neuvedie, na prihlášku sa nebude prihliadať!

-	V kolónke 4 sa uvedie IČO veriteľa, ak bolo pridelené; ide o nepovinný údaj; najmä z dôvodu rýchlejšieho spracovania prihlášky je však vhodné tento údaj uviesť;

-	v kolónke 5 až 8 sa uvedie adresa bydliska alebo sídla veriteľa.

Upozornenie: * ak sa bydlisko alebo sídlo veriteľa neuvedie, na prihlášku sa nebude prihliadať!

-	V kolónke 9 a 10 sa uvedú kontaktné údaje (telefónne číslo, prípadne email) na veriteľa; ide o nepovinné údaje; najmä z dôvodu ľahšej komunikácie s veriteľom, najmä zo strany správcu je však vhodné tieto údaje uviesť.

Zástupca

-	v kolónke 11 sa uvedie meno a priezvisko alebo názov zástupcu, ktorého si veriteľ zvolil; v kolónke 12 sa uvedie IČO zástupcu, ak bolo pridelené; v kolónke 13 až 16 sa uvedie adresa bydliska alebo sídla zástupcu; v kolónke 17 a 18 sa uvedú kontaktné údaje (telefónne číslo, prípadne email) na zástupcu. 

Upozornenie: * uvedenie zástupcu nie je povinný údaj; ak však ide o veriteľa s bydliskom alebo so sídlom mimo územia Slovenskej republiky, ak sa zástupca neuvedie, písomnosti sa mu budú doručovať len zverejnením v Obchodnom vestníku. 

Upozornenie: * v kolónke 11 až 18 sa uvádza zástupca veriteľa, nie jeho štatutárny orgán, resp. člen štatutárneho orgánu.

Dlžník

-	v kolónke 19 sa musí uviesť meno a priezvisko alebo názov (obchodné meno) dlžníka; názov (obchodné meno) dlžníka sa uvádza vtedy, ak ide o právnickú osobu.

Upozornenie: 	* v názve (v obchodnom mene) dlžníka sa musí uviesť aj jeho právna forma, pokiaľ tvorí zo zákona súčasť jeho názvu (obchodného mena), napr. v.o.s., k.s., s.r.o., a.s., n.o. 

Upozornenie: * ak sa meno a priezvisko alebo názov dlžníka neuvedie, na prihlášku sa nebude prihliadať!

-	V kolónke 19 sa uvedie IČO dlžníka, ak bolo pridelené; ide o nepovinný údaj; najmä z dôvodu rýchlejšieho spracovania prihlášky je však vhodné tento údaj uviesť.

-	v kolónke 21 až 24 sa uvedie adresa bydliska alebo sídla dlžníka.

Upozornenie: * ak sa bydlisko alebo sídlo dlžníka neuvedie, na prihlášku sa nebude prihliadať!

Poradie

-	v kolónke 25a až 25e sa krížikom vyznačí, v akom poradí sa má pohľadávka  uspokojovať zo všeobecnej podstaty.

Upozornenie: * krížikom sa môže vyznačiť vždy len jedno poradie; ak sa omylom vyznačí viac poradí, má sa za to, že sa prihlásilo poradie vyznačené z pravej strany.

Upozornenie: * ak sa poradie uspokojovania pohľadávky zo všeobecnej podstaty nevyznačí, na prihlášku sa nebude prihliadať!

Právny dôvod

-	v kolónke 26 sa uvedú opisom skutočnosti, z ktorých pohľadávka vznikla, vrátane skutočností, z ktorých vzniklo príslušenstvo pohľadávky.

Upozornenie: * ak sa právny dôvod neuvedie, na prihlášku sa nebude prihliadať!

Suma

-	v kolónke 27 až 31 sa uvedie suma pohľadávky samostatne v časti istina, v časti úroky, v časti úroky z omeškania, v časti poplatok z omeškania a v časti náklady spojené s uplatnením pohľadávky.

Upozornenie: * ak sa suma pohľadávky neuvedie ani v časti istina, ani v časti úroky, ani v časti úroky z omeškania, ani v časti poplatok z omeškania, ani v časti náklady z uplatnenia, na prihlášku sa nebude prihliadať!

-	v kolónke 32 sa vyznačí krížik, ak ide o nepeňažnú pohľadávku; v tom prípade sa musí k prihláške pripojiť znalecký posudok určujúci jej hodnotu, inak sa na prihlášku nebude prihliadať;

-	v kolónke 33 sa uvedie celková suma pohľadávky vrátane jej príslušenstva (súčet súm uvedených v kolónke 27 až 31 sa musí rovnať sume uvedenej v kolónke 33).

Upozornenie: * ak sa celková suma pohľadávky neuvedie alebo súčet súm istiny a príslušenstva pohľadávky sa nerovná celkovej sume pohľadávky, tak ako bola uvedená, na prihlášku sa nebude prihliadať!

Zabezpečovacie právo

-	v kolónke 34 sa uvedie, či ide o záložné právo, zádržné právo, zabezpečovací prevod práva, zabezpečovací prevod pohľadávky alebo iné právo, ktoré ma podobný obsah a účinky ako už spomenuté zabezpečovacie práva.

Zabezpečená suma

-	v kolónke 35 sa uvedie suma, do ktorej je pohľadávka zabezpečovacím právom zabezpečená.

Poradie

-	v kolónke 36 sa uvedie deň, mesiac a rok, keď zabezpečovacie právo vzniklo;

-	v kolónke 37 a 38 sa uvedie deň, mesiac a rok a presný čas v rozsahu minúta a sekunda, keď sa zabezpečovacie právo zaregistrovalo v registri, v ktorom sa podľa zákona musí alebo môže registrovať (napr. v Notárskom centrálnom registri záložných práv);

-	v kolónke 39 sa uvedie poradie, ktoré rozhoduje o poradí uspokojenia zabezpečovacieho práva (napr. zabezpečovacie právo v prvom poradí ...).

Upozornenie: * ak sa poradie zabezpečovacieho práva riadi časom vzniku, stačí uviesť deň vzniku v kolónke 37 a v kolónke 39 urobiť krížik v štvorčeku poradie sa riadi dňom (časom) vzniku; ak sa poradie zabezpečovacieho práva prihlási týmto spôsobom, vychádza sa vždy z takto prihláseného poradia zabezpečovacieho práva.

Upozornenie: * ak sa poradie zabezpečovacieho práva riadi časom registrácie, stačí uviesť deň, prípadne aj presný čas registrácie v kolónke 37 a 38 a v kolónke 39 urobiť krížik v štvorčeku  poradie sa riadi dňom (časom) registrácie; ak sa uvedie len deň registrácie zabezpečovacieho práva, platí, že vzniklo v poslednú sekundu dňa, ktorý sa uviedol ako deň jeho vzniku; ak sa poradie zabezpečovacieho práva prihlási týmto spôsobom, vychádza sa vždy z takto prihláseného poradia zabezpečovacieho práva.

Upozornenie: * ak je známy presný čas vzniku zabezpečovacieho práva, ktorý rozhoduje o poradí uspokojenia zabezpečovacích práv, uvedie sa v kolónke 39 s dodatkom „presný čas vzniku zabezpečovacieho práva“; ak sa neuvedie, platí, že zabezpečovacie právo vzniklo v poslednú sekundu dňa, ktorý sa uviedol ako deň jeho vzniku.
 
Právny dôvod 
zabezpečovacieho práva

-	v kolónke 40 sa označí titul vzniku zabezpečovacieho práva (zmluva, rozhodnutie, príslušné zákonné ustanovenie a pod.), prípadne ďalšie dôležité skutočnosti ohľadom titulu zabezpečovacieho práva; okrem toho sa v kolónke 40 uvedie aj spôsob, akým zabezpečovacie právo vzniklo (registráciou, odovzdaním, uzatvorením zmluvy a pod.).

Predmet 
zabezpečovacieho práva

-	v kolónke 41 sa opisom uvedie majetok, ktorým je pohľadávka zabezpečená tak, aby nemohla nastať jeho zámena; okrem toho sa tu označí aj jeho majiteľ menom a priezviskom alebo názvom (obchodným menom) spolu s adresou jeho bydliska alebo sídla a uvedením kontaktných údajov; okrem toho sa tu  uvedú aj ďalšie dôležité skutočnosti o predmete zabezpečovacieho práva.

Podmienka

-	v kolónke 42 sa uvedie opisom podmienka, od ktorej závisí vznik pohľadávky; okrem toho sa v štvorčeku vyznačí krížik, že ide o podmienenú pohľadávku.

Upozornenie: * ak sa podmienka v prihláške podmienenej pohľadávky neuvedie, na prihlášku sa nebude prihliadať!

Exekučný titul

-	v kolónke 43 sa označí exekučný titul, ak ide o pohľadávku doloženú exekučným titulom; ide o nepovinný údaj.

Spor

-	v kolónke 44 sa označí spor alebo konanie, ktoré sa ohľadom pohľadávky vedú; v kolónke 45 sa uvedie spisová značka spisu, ktorý sa v tejto veci vedie; ide o nepovinné údaje.

Vyhlásenie

-	v kolónke 46 sa vyznačí krížik, ak je pohľadávka evidovaná v účtovníctve veriteľa; tým, že sa krížik vyznačí, veriteľ vyhlasuje, že pohľadávku eviduje v účtovníctve.

Upozornenie: * ak veriteľ, ktorý vedie účtovníctvo, nepripojí k prihláške svojej pohľadávky vyhlásenie o tom, že pohľadávku eviduje vo svojom účtovníctve, správca je povinný pohľadávku poprieť!

Záver

-	v kolónke 47 sa uvedie počet príloh pripojených k prihláške; v kolónke 48 sa uvedie deň, mesiac a rok, keď sa prihláška podpísala; v kolónke 49 sa uvedie meno a priezvisko toho, kto prihlášku podpísal; v kolónke 50 sa podpíše ten, kto prihlášku vyplnil.

Prílohy súvisiace s prihláškou sa k nej vhodným spôsobom, spravidla spinkou, pripoja; ich číslo sa uvedie v príslušnej kolónke súvisiacej prihlášky.

Ak príslušná kolónka nepostačuje na riadne vyplnenie všetkých údajov, uvedie sa v nej  poznámka „ príloha č. ...“ a údaje sa  uvedú v prílohe 
(vzor voľná strana).